Le blog de hocine Louni
Ur cfiY ara i wass-n ideg iyi-t-semman, acu kan akka i d-ufiY seg wasmi i d-faqeY qqaren-iyi "uḥric" !! Anwa iyi-isemman akka ? Ur ẓriY ur elimeY ! Ayen ẓeriY nekk d uḥric. D tidet ḥerceY, akka iyi-d-qqaren medden, leḥbab, imdukal, imawlan-iw, abeeda yemma tezga teqqar-iyi-t-id am wazul deg yimi-s seg wasmi lliY d amecṭuḥ. Tura imi akka imYureY-d ciṭṭuḥ, wwiY-d iman-iw s lqedd d tmusni, bdiY seqsayeY iman-iw: Amek tga tiḥerci agi iyi-semman ? Almi iyi-semman uḥric akken ḥerceY neY almi ḥerceY akken iyi-semman uḥric ? DYa mi qimeY akka cwiṭ d yiman-iw ad d-yuYal useqsi-a d wayen akk icudden Yur-s. Ar ass-a mazal ur tt-friY ara d yiman-iw amek akka. Win i wumi nniY anwa iyi-isemman akka ad yini ur ẓriY ara, ufiY-d ssawalen-ak akka ssawaleY-ak-d ula d nekk ! Fru-tt tura keçç a yamdan !
Yiwwas tedduY-d deg ufurgu s axxam, abrid abrid ttwaliY si ṭṭaq ayen iYef netteddi , ama d abrid ama d isekla deg ugama yettazzalen ar deffir di tmuYli-w. tikkelt-nni remqeY akka nebeid deg yiwen n useḥraraf akken qqnen aYyul. Din yeḥbes ttexmam-iw Yur-s , tedda-d tugna-s deg wallaY-iw akenn afurgu iteddu. Yiwen n useqsi yezzi-d amzun si zik i yella, yeqqar: Amek , semman-as aYyul dYa yuYal d aYyul neY almi yella d aYyul akken i as-semman aYyul ? XemmeY xemmeY anda ad d-afeY tiririt ulac. Ansi bdiY ad d-fYeY Yyur-s akken yebYu meyzeY ! Ayen kan i d-ikecmen allaY-iw d asaY gar temsalt-iw akked temsalt n uYyul, imi yezmer ahat uYyul ad yili d uḥric , uḥric ad yili d aYyul, acku akken yezmer ad yili d awal i d-yezwaren lmeena i tezmer ad tili lmeena tezwar awal. Da iyi-yekcem ccek imi yezmer lḥal nekk d aYyul semman-iyi uḥric , aYyul d uḥric semman-as aYyul ...Nekk ẓriY llan yiYyal uḥricen rnu nezmer ad as-nsemmi i uYyul uḥric imi d tidet yeḥrec, ma d uḥric , bYiY ad d-niY , neY ur d-qqareY ara, axir ad as-anfeY.
Hocine Louni
fra_Latn kab_Latn kab_Latn hat_Latn